उन्होंने कहा कि, 'आज यह देखकर परेशानी होती है कि हमारे देश का आधार जो दस्तावेज (संविधान) है, जिसे कांग्रेस पार्टी और डॉ. अंबेडकर ने दिया था, उस पर हमला किया जा रहा है. उस पर सीधे हमला किया जा रहा है. भाजपा के वरिष्ठ सदस्यों द्वारा बयान दिया जा रहा है. इस पर पीछे से हमला किया जा रहा है.' उन्होंने कहा कि यह कांग्रेस और प्रत्येक भारतीय का दायित्व है कि संविधान और प्रत्येक भारतीय के अधिकारों की रक्षा की जाए. हरेक व्यक्ति के भविष्य की रक्षा की जाए. लिहाजा कांग्रेस सदैव सत्य की रक्षा करने, सत्य को स्वीकार करने, भले ही वह विगत के बारे में हो या वर्तमान के बारे में हो तथा सत्य के अनुसार व्यवहार करने के लिए अपने को प्रतिबद्ध करती है.'